burgasdotpro/wikipedia huggingface dataset:
Bayer 04 Leverkusen

Bayer 04 Leverkusen je nemecký futbalový klub so sídlom v Leverkusene, ktorý bol založený v roku 1904. Medzi najväčšie úspechy tímu patrí víťazstvo v Pohári UEFA v roku 1988 a získanie nemeckého pohára DFB Pokal v roku 1993. V roku 2002 sa Bayer Leverkusen prebojoval do finále Ligy majstrov, kde prehral 2:1 s tímom Real Madrid.V sezóne 2023/24 vyhrali svoj prvý titul bundeslige a to bez jedinej prehry.
Klubová identita.
Na rozdiel od mnohých iných nemeckých futbalových klubov, ktoré sú úzko späté so svojimi robotníckymi koreňmi, Bayer Leverkusen sa snaží o čistý a rodinný imidž. BayArena má povesť jedného z najviac rodinných futbalových štadiónov v Nemecku. Paradoxom ale je, že Bayer 04 bol prvým bundesligovým klubom, ktorého fanúšikovia sa identifikovali ako Ultras a mesto Leverkusen je jedným z najstarších priemyselných miest Nemecka.
Charita.
V marci 2020 Bayer Leverkusen, Borussia Dortmund, Bayern Mníchov a RB Leipzig, štyri nemecké tímy, ktoré hrali Ligu majstrov UEFA v sezóne 2019/20, spoločne venovali 30 miliónov eur Bundeslige a bundesligovým tímom, ktorých počas pandémie COVID-u trápili finančné problémy. 
Úspechy.
Domáce
Fußball-Bundesliga (1x)
DFB-Pokal (1x).
Medzinárodné
UEFA Pohár / Európska liga UEFA (1x)
DinoPark Bratislava

DinoPark Bratislava bol zábavný park určený pre verejnosť, ktorý sa rozprestieral na ploche troch hektárov ako súčasť areálu ZOO Bratislava. Vznikol v roku 2004 a v roku 2021 ukončil svoje fungovanie. Zobrazoval modely dinosaurov v ich prirodzenom prostredí.
V lesnom prostredí bolo umiestnených takmer 50 modelov dinosaurov v životnej veľkosti, ktoré boli ozvučené a niektoré z nich aj robotické. Modelyboli vytvorené na základe aktuálnych vedeckých poznatkov a nájdených fosílií. Pohyblivé – robotické modely boli riadené počítačom a niektoré zvládali až 8 pohybov. Celý komplex bol synchronizovaný centrálnym počítačom. Dinosaury stáli po oboch stranách pozdĺž lesnej cesty. Pri každom z modelov bol umiestnený popis so základnými údajmi. Medzi najzaujímavejšie patria Allosaurus, Diplodocus alebo Tyranosaurus. Celkovo sa v DinoParku nachádzalo viac než 20 scén zasadených do prostredia pripomínajúceho druhohornú prírodu.
Súčasťou expozície bolo aj detské paleontologické ihrisko s ukrytou kostrou pravekého tvora, náučný chodník a 3D kino s panoramatickým filmom FinoDino a DinaMina, pripraveným špeciálne pre DinoPark. V štýle druhohôr bola upravená taktiež predajňa suvenírov DinoShop, občerstvenie DinoCafé s DinoZmrzlinou i DinoGril.
Od 1. mája 2006 bola v DinoParku umiestnená 200 mil. rokov stará druhohorná rastlina Wolémia.
Európska cesta 37

Európska cesta 37 je európska cesta vedúca z Delmenhorstu v Dolnom Sasku do Kolína v Severnom Porýní-Vestfálsku. Spája E22 a E31. Na celej dĺžke 293 km prechádza diaľnicou A1.
Priebeh.
E37 prechádza cez mestá Delmenhorst, Wildeshausen, Cloppenburg, Vechta, Bramsche, Osnabrück, Lengerich, Greven, Münster, Hamm, Kamen, Dortmund, Unna, Schwerte, Hagen, Wuppertal, Remscheid, Leverkusen a Kolín. 
E37 sa križuje s ďalšími európskymi cestami. Sú nimi E233, E30, E34, E331, E41 a E35.
Milan Paštéka

Milan Paštéka (* 20. máj 1931, Trenčín – † 23. september 1998, Voznica) bol slovenský maliar, člen Skupiny Mikuláša Galandu. V jeho tvorbe dominoval človek vo vzťahu k priestoru. Venoval sa kresbe, maľbe, grafike a keramike.
Životopis.
Narodil sa v učiteľskej rodine a detstvo prežil v Rajci. Aj keď si rodičia priali, aby išiel študovať na Vysokú školu technickú, keďže otec patril k zakladajúcej generácii slovenských matematikov, rozhodol sa pre štúdium na Vysokej škole výtvarných umení v Bratislave. Po vynútenom odchode z ateliéru Ľudovíta Fullu v roku 1952 pokračoval v štúdiu v ateliéri Jána Želibského. Študoval v rokoch 1950 až 1955. V roku 1957 bol zakladajúcim členom Skupiny Mikuláša Galandu, činnosť ktorej bola ukončená v roku 1968.
V roku 1958 zatvorili maliarovi v predvečer vernisáže prvú samostatnú výstavu v Galérii Cypriána Majerníka, neskôr, v roku 1965 ho za výstavu v "Mestskej galérii" postihli kruté kritiky zo strany režimových maliarov. V roku 1972 bol vylúčený zo Slovenského zväzu výtvarných umelcov.
Neskôr sa zúčastnil na výstavách československého a slovenského výtvarného umenia v Paríži, Düsseldorfe, Sao Paule, Benátkach, Mníchove, Berlíne, Kolíne nad Rýnom, Essene, Ósake, Moskve, Novare, Seville, Budapešti, Esslingene a v New Yorku. Doma aj v zahraničí mal viac ako 30 samostatných výstav.
Tragicky zomrel pri automobilovej nehode na strednom Slovensku.
ČEZ Aréna

ČEZ Aréna môže byť:
Ostravar Aréna

Ostravar Aréna (predtým Palác kultury a sportu a ČEZ Aréna) je multifunkčná aréna v Ostrave. Otvorená bola v roku 1986 a rekonštruovaná za takmer 700 miliónov Kč v rokoch 2003 a 2004. Je domovským stánkom hokejového klubu HC Vítkovice Steel.
Hlavným dôvodom rekonštrukcie bolo organizovanie Majstrovstiev sveta v ľadovom hokeji 2004. O rok neskôr sa tu konali aj Majstrovstvá Európy UEFA vo futsale 2005. Na konci roku 2008 sa v ČEZ Aréne uskutočnili Majstrovstvá sveta vo florbale mužov 2008.
Zoznam rozhľadní na Slovensku

Toto je zoznam existujúcich, zaniknutých a plánovaných verejne prístupných rozhľadní na Slovensku.
Existujúce rozhľadne.
V súčasnosti stojace rozhľadne na Slovensku, radené podľa krajov od západu na východ. Počet: 145
Poznámky:
ČEZ Arena

ČEZ Arena (predtým Duhová Arena) je športová aréna, ktorá sa nachádza v českom meste Pardubice. Kapacita arény je 10 300 divákov.
Aréna prešla veľkou rekonštrukciou v roku 2001, a pár dní na to sa tu už konali majstrovstvá sveta v ľadovom hokeji hráčov do 20 rokov 2002. Toto podujatie sa tu konalo aj v roku 2008.
Aréna je domácim stánkom klubu HC Moeller Pardubice.
Externé odkazy.
Oficiálna stránka
Tuzovskij

Tuzovskij je názov vulkanického komplexu, pozostávajúceho z trojice prekrývajúcich sa štítových vulkánov, nachádzajúceho sa v západnej časti polostrova Kamčatka v pohorí Stredokamčatský chrbát. Masív komplexu je budovaný prevažne bazaltovými až bazaltovo-andezitovými horninami a jeho vek sa odhaduje na neskorý pleistocén až začiatok holocénu. Najvyšší člen komplexu je "Tuzovskij" (1 533 m), nachádzajúci sa na juhozápadnom okraji, "Tvitunup" (1 450 m) je na severnom okraji a "Srednyj" (1 410 m) sa nachádza medzi nimi. Staršie geologické prieskumy identifikovali podľa morfológie viacero vulkanických centier holocénneho veku, no novší prieskum spochybňuje takýto mladý vek.
Henri Nestlé

Henri Nestlé, narodený ako Heinrich Nestle (* 10. august 1814, Frankfurt nad Mohanom, Svätá rímska ríša nemeckého národa – † 7. júl, 1890, Glion, Švajčiarsko), bol švajčiarsky podnikateľ, zakladateľ nadnárodného koncernu Nestlé.
Vulkan Gornogo Instituta

Vulkan Gornogo Instituta () alebo Gornyj Institut () je v súčasnosti neaktívny stratovulkán, nachádzajúci sa na polostrove Kamčatka, na východnom okraji grabenu, tiahnúceho sa od úpätia sopky Kebenej. Severovýchodné a juhozápadné svahy vulkánu sú posiate početnými troskovými kužeľmi. Gornyj Institut je jednou z mála sopiek v pohorí Stredokamčatský chrbát, ktorá bola dokázateľne aktívna v holocéne. Vek najmladších pyroklastických uloženín bol datovaný na 700 rokov pred súčasnosťou.
Kinenin (sopka)

Kinenin je osamotene stojaci maar, nachádzajúci sa v západnej časti polostrova Kamčatka, neďaleko rieky Kinenin, asi severozápadne od vulkánu Šiveluč. Maar má priemer asi a je čiastočne zaliaty vodou, ktorej hladina je vo výške nad hladinom mora (okraje samotého maaru siahajú do výšky ). Kinenin je najmladší známy maar na Kamčatke, jeho vznik sa datuje na rok 850 (± 50 rokov). Erupcia vyprodukovala početné mafické pyroklastiká, v súčasnosti uložené severovýchodne od okraja maaru.
Zimní stadion Za Lužánkami

Zimní stadion Za Lužánkami bol hokejový štadión nachádzajúci sa v Brne. Štadión bol dlho domovským stánkom klubu HC Kometa Brno. Ten sa odtiaľ vysťahoval v roku 1998. Po ňom tu hral klub HC Ytong Brno, ale jeho pôsobenie na štadióne Za Lužánkami bolo krátke. Svoj domací stánok tu mali jeden rok. Potom sa štadión uzavrel, začal chátrať a stal sa útočiskom pre bezdomovcov. Niekoľkokrát tu vypukol aj požiar. Po demolácii arény, sa momentálne plánuje postavenie novej multifunkčnej haly na jej mieste.
Bliznecy

Bliznecy (Близнецы) je osamotene stojaci súbor utuhnutých lávových prúdov, nachádzajúci sa na polostrove Kamčatka východne od pohoria Stredokamčatský chrbát a asi 80 km severne od vulkánu Šiveluč. Objem láv má asi 0,5 km³ a vek ich erupcie sa datuje na rok 1060 pred Kr.
Titila

Titila je jedným z najmladších štítových vulkánov nachádzajúcich sa v pohorí Stredokamčatský chrbát na polostrove Kamčatka. Sopka leží bokom od centrálneho chrbta pohoria na brehu jazera Glubokoje a tvorí ho dvojica prekrývajúcich sa štítových vulkánov ("Titila" a "Rassošina"). Masív komplexu je tvorený prevažne bazaltami a jeho posledná erupcia sa datuje na 550 rokov pred Kr.
Death Star

Hviezda smrti bola gigantickou vojenskou základňou vo fiktívnom svete Star Wars. Po celú filmovú sériu boli vyrobené dve (jedna v epizóde IV a Rogue One, a druhá v epizóde VI). Táto základňa bola neblaho preslávená svojou schopnosťou ničiť celé planéty. 
Popis.
Je to majstrovská a skoro dokonalá zbraň. Dokáže skočiť do hyperpriestoru a vďaka superlaseru dokáže zničiť planétu jediným výstrelom (aj keď druhá Hviezda Smrti bola zničená ešte pred demonštráciou jej plnej síly). Planetárne štíty, ktoré by inak odrazili celé flotily, boli neúčinné proti takejto zbrani. 
Prvá hviezda smrti niesla 27 048 dôstojníkov, 774 576 členov posádky, medzi nimi patrila pechota, piloti, úradníci, 400 000 pomocných pracovníkov a viac než 25 000 Stormtrooperov. Toto predstavuje iba minimálnu posádku a stanici by v skutočnosti mohla vmestiť až niekoľkokrát viac členov. Tak isto niesla útočné raketoplány, Skipray Blastboaty, útočné krížniky, výsadkové lode, pozemné vozidlá a podporné plavidla ako 7 200 stíhačiek typu TIE. Pre povrchovou ochranu má 10 000 batérii Turbolaserov, 2 500 Iónových diel a najmenej 700 Vlečných lúčov a Superlaser. Dokonca i bez svojho superlaseru niesla Hviezda Smrti toľko jednotiek, že mohla obsadiť celý planetárny systém. Je to naozaj jedinečná bojová superloď svojej doby.
Geonosis

Geonosis je meno fiktívnej planéty vo svete Star Wars. Jej povrch je pokrytý súvislou púšťou s vysokým obsahom železa. Domovskou rasou sú tu Geonosania. Planéta má prstence tvorené asteroidy a orbitálnymi troskami. Na Geonosisu sa odohrala prvá bitka klonových vojen Republiky s Jedijmi proti Separatistom.
Hoth (fiktívna planéta)

Hoth je meno fiktívnej planéty vo svete Star Wars. Jej neobývaný povrch je pokrytý iba ľadom a snehom. Vyskytuje sa tu len niekoľko živočíšnych druhov. Na začiatku V. Epizódy sa tu ukryjú Rebelovia, avšak Impérium ich základňu objaví a odohrá sa tu bitka, z ktorej musia hlavné postavy uniknúť.
Kamino

Kamino je meno fiktívnej planéty vo svete Star Wars. Jej povrch tvorí iba oceán, je to vodný svet domovskej rasy Kaminoáncov. Kaminoánci sú vynikajúci klonovači, ktorí vytvorili klonovú armádu podľa nájomného lovca Jango Fetta pre Republiku. Jeho takzvaný syn Boba Fett je v skutočnosti jediný klon bez akejkoľvek úpravy.
I TOUGHT DOOKU EREASED THIS!
Kashyyyk

Kashyyyk je meno fiktívnej planéty vo svete Star Wars. Jej povrch tvoria hlavne močiare a pralesy niekoľko kilometrov vysokých stromov Wroshyr. Je to domovská planéta Wookiov, najsilnejších inteligentných bytostí v galaxii. Hlavné mesto planéty je Rwookrrorro. V III. epizóde sa na tejto planéte odohrala bitka medzi Klonovou armádou a Separatistami, počas ktorej bol Palpatinom vydaný rozkaz 66, ktorý Majster Yoda vycítil, popravcov zabil a následne z planéty utiekol. Leia využila Kashyyyk v dobe vlády veľkoadmirála Thrawna ako úkryt pred Noghrii, ktorý ju mal zajať.
Paškvil

Paškvil môže byť:
Meždusopočnyj

Meždusopočnyj () je v súčasnosti neaktívny štítový vulkán, nachádzajúci sa v centrálnej časti pohoria Stredokamčatský chrbát na polostrove Kamčatka na severnom brehu jazera Meždusopočnoje. Masív sopky je budovaný prevažne bazaltovými horninami a jeho vek sa odhaduje na koniec pleistocénu až začiatok holocénu.
Mustafar

Mustafar je fiktívna planéta zo sveta Star Wars. Je to vulkanická planéta pokrytá lávou a stovkami aktívnych sopečných kráterov. 
Udalosti na Mustafare.
V epizóde III – Pomsta Sithov sa tu stretol Obi-Wan Kenobi s Anakinom Skywalkerom. Obi-Wan chce svojho bývalého žiaka zachrániť z moci Temnej strany Sily. Hneď po pristatí na Mustafaru však pozná, že sa Anakin zmenil. Počas krátkeho okamihu na seba zaútočia. V ňom Obi-Wan definitívne stratí akúkoľvek vieru na Anakinovu záchranu. Mladý Skywalker pri súboji spadne príliš blízko prúdu lávy a je ťažko zohavený. Na pomoc sa mu vydá Imperátor Darth Sidious, ktorý ho odvezie na Coruscant a pokúsi sa ho zachrániť.
Šišeľ

Šišeľ je masívny, 2 525 m vysoký, v súčasnosti neaktívny štítový vulkán, nachádzajúci sa na polostrove Kamčatka v centrálnej časti pohoria Stredokamčatský chrbát, niekoľko kilometrov východne od vulkánu Meždusopočnyj. Masív vulkánu je budovaný prevažne bazaltovými horninami a jeho vrchol je trvalo zaľadnený. Južné až juhozápadné svahy Šišeľa sú pokryté niekoľkými troskovými kužeľmi a na severnom svahu sa nachádza utuhnutý mohutný lávový prúd. Vek poslednej erupcie nie je presne datovaný, no odhaduje sa na koniec pleistocénu až začiatok holocénu.
Jelovskij

Jelovskij je názov skupiny prekrývajúcich sa štítových vulkánov, nachádzajúcej sa na polostrove Kamčatka v centrálnej časti pohoria Stredokamčatský chrbát severovýchodne od vulkánu Šišeľ a juhovýchodne od vulkánu Alngej. Dominantným členom komplexu je mohutný lávový prúd, utuhnutý na ploche cez 100 km² a s objemom cez 400 km³, nachádzajúci sa severovýchodne od Jelovského. Jeho vek je stanovený na raný holocén.
Michael Weston

Michael Weston, vlastným menom Michael Rubenstein, (* 25. október 1973, New York, New York, USA) je americký televízny a filmový herec.
Karol Scherz

Karol Scherz de Vasoja (* 17. január 1807, Bratislava – † 19. september 1888, Bratislava) bol slovenský rímskokatolícky kňaz a ľudomil.
Karol Scherz sa narodil ako syn zakladateľa a predsedu Katolíckeho dobročinného spolku v Bratislave Filipa Scherza. Vyštudoval teológiu a od roku 1855 bol farárom na bratislavskom Zuckermandli, nazývanom tiež Theresienstadt. Táto časť mestského Podhradia je v súčasnosti z veľkej časti zbúraná. História mesta zaznamenala, že páter Scherz bol známy svojou dobročinnosťou a ľudomilnosťou.
Uvádza sa, že pri požiaroch a povodniach, ktoré sa v tejto časti mesta často vyskytovali, zachránil vyše 50 ľudí.
Karol Scherz zomrel na následky úrazu, ktorý utrpel dňa 18. septembra 1888. K 20. výročiu jeho smrti mu vďační obyvatelia Bratislavy v roku 1908 umiestnili na tamojšom kostole Najsvätejšej Trojice pamätnú tabuľu. Po pátrovi Scherzovi bol pomenovaný detský domov (ktorý vlastne slúžil aj ako chudobinec pre núdznych) na Vydrici v bývalom šľachtickom paláci baróna Brauneckera.
Remy Hadleyová

MUDr. Remy Hadley je fiktívna postava v seriáli Dr. House, ktorú stvárňuje herečka Olivia Wildeová. Je lekárka a je členkou diagnostického tímu Grega Housea. Má prezývku "„Trinástka“", podľa čísla, ktoré jej pridelil Dr. House pri výbere kolegov do nového tímu.
Chris Taub

MUDr. Chris Taub je fiktívna postava v seriáli "Dr. House", ktorú stvárňuje herec Peter Jacobson. Jeho špecializácia je plastická chirurgia a je členom diagnostického tímu Dr. Gregory Housea vo fakultnej nemocnici Princeton-Plainsboro.
Lawrence Kutner

Dr. Lawrence Kutner je fiktívna postava v seriáli Dr. House, ktorého postavu stvárňuje Kal Penn. Je lekár a je členom diagnostického tímu Grega Housea.
Hoobastank

Hoobastank je americká rocková skupina, najviac známa svojím hitom „The Reason“ z roku 2004, a ďalšími hitmi ako „Crawling in the Dark“ a „Running Away“. Skupina bola založená v roku 1994 v Agoura Hills v Kalifornii. Založili ju spevák Doug Robb, gitarista Dan Estrin, bubeník Chris Hesse, a pôvodný basgitarista Markku Lappalainen. Dodnes skupina vydala štyri štúdiové albumy a jedno EP. Celosvetovo skupina predala 10 miliónov albumov.
Antifa

Antifa (skratka z nem. "Antifaschismus") je ľudové skrátené označenie pre:
Ciferný súčet

Ciferný súčet je súčet všetkých cifier (číslic) čísla v danej číselnej sústave.
Obvykle sa pod číselným súčtom rozumie súčet číslic v desiatkovej sústave. Napríklad ciferný súčet čísla "123" je "6". Existuje však aj ciferný súčet v iných číselných sústavách, ktorý sa však pre praktické výpočty nepoužíva tak často.
Ciferný súčet je dôležitý napríklad pri stanovení, či je číslo deliteľné nejakým iným číslom. Napríklad čísla deliteľné číslom tri v desiatkovej sústave sú tie čísla, ktorých ciferný súčet je deliteľný 3.
Číselný súčet toho istého čísla môže byť a väčšinou aj je v rôznych číselných sústavách rôzny. Napríklad číslo 10 má v desiatkovej sústave ciferný súčet 1, v dvojkovej sústave má ciferný súčet formula_1.
Palisáda (stena)

Palisáda alebo kalisády je stena tvorená kôlmi, ktoré sú pevne zarazené kolmo do zeme alebo na vrchol opevnenia. Jednotlivý kôl palisády sa takisto nazýva palisáda. Mala buď obrannú funkciu, teda slúžila ako opevnenie (proti útočníkom alebo v praveku aj proti zveri) alebo ohraničovala vnútorné plochy sídliska, kultového miesta či hrobu.
Palisáda ako opevnenie.
Ak sa používala na obranné účely, boli koly zarazené tesne vedľa seba a často boli v kombinácii s inými obrannými prvkami ako napríklad vodnými priekopami. Palisádové koly sú obyčajne zhruba 35 cm hrubé, zo zeme vyčnievajú asi 2 m, zeme sú zapustené 1 m, na vrchole sú zašpicatené a horný okraj môže byť upravený s okienkami pre obrancov a podobne.
Toto opevnenie malo využitie v praveku až stredoveku na obranu pred nepriateľmi. Výhodou bol ľahko dostupný stavebný materiál, nevýhodou zraniteľnosť voči ohňu. Najviac sa uplatnilo na ochranu miest a menších pevností. S objavom obliehacích strojov ho vystriedali kamenné opevnenia. Na území Slovenska sa skončila éra hradov z dreva a palisád po tatárskom vpáde v prvej polovici 13. storočia, kedy sa ukázali drevené opevnenia ako nedostatočné pred mongolským spôsobom dobýjania hradov.
Antifašistická akcia

Antifašistická akcia alebo skrátene Antifa je názov organizácií radikálneho alebo militantného ľavicového antifašistického odporu. 
Prvú organizáciu pod týmto názvom vytvorila v roku 1930 Komunistická strana Nemecka na obranu proti rastúcemu nacistickému hnutiu v krajine. Dnes pôsobia skupiny AFA po celej Európe a hlásia sa prevažne k anarchizmu. Antifašistická akcia je spravidla reakciou na činnosť krajnej pravice. Na Slovensku vznikla Antifa ako reakcia na pouličné násilie neonacistov, ktoré sa objavovalo najmä v 90. rokoch 20. storočia, ale aj po roku 2000. V súčasnosti je relatívne slabo organizovaná a relatívne málo ľudí sa hlási k radikálnejšiemu antifašizmu.
V Spojených štátoch došlo po zvolení Donalda J. Trumpa za prezidenta k nárastu protestov Antifašistickej akcie, ktoré sa zameriavali okrem krajnej pravice (biely nacionalizmus, alternatívna pravica), aj voči tradičným konzervatívcom a libertariánom. Počas protestov sa niektorí sympatizanti Antifa podielali na vandalizme a v styku s krajnou pravicou došlo aj k násiliu. Prezident Trump v júli 2019 v súvislosti s násilným útokom antifašistov na konzervatívneho novinára Andyho Ngoa v Portlande vyhlásil, že uvažuje o zaradení Antify medzi domáce teroristické organizácie v USA.
Zábavný park

Zábavný park je všeobecný pojem pre súbor kolotočov, horských dráh a iných zábavných atrakcií postavený pre zábavu veľkého počtu ľudí. Je viac prepracovanejší a zložitejší než jednoduchý mestský park alebo ihrisko, ktoré zvyčajne poskytujú atrakcie zamerané len na určitý okruh užívateľov. Tematický zábavný park je typ zábavného parku, ktorý bol postavený na jednu alebo viaceré témy, ako je napríklad Americký Západ, či Atlantis. 
Zábavné parky v Európe sa vyvinuli z veľtrhov a rekreačných centier, ktoré boli vytvorené pre oddych ľudí. Najstarší zábavný park na svete (otvorený v 1583) je Bakken v Klampenborgu, severne od Kodane, Dánsko. 
Zábavné parky sú často rozdelené na rôzne sekcie, v ktorých sa odohrávajú špeciálne príbehy. Netematický zábavný park má spravidla len málo spoločných tém, zatiaľ čo v tematických zábavných parkoch sú všetky atrakcie spájané spoločnou témou, napríklad Čarovné kráľovstvo vo Walt Disney World, Walt Disney.
Tematický zábavný park.
Tematické zábavné parky vychádzajú z jednej témy, alebo myšlienky. Ich tvorcovia sa zamerajú na jeden alebo viacero spoločných charakteristík, ktoré spájajú jednotlivé zábavné prvky parku. To znamená, že v tematickom parku s tematikou Santa Clausa, jeho elfov a Vianoc, sú vždy kolotoče a rozmanité atrakcie aj vianočné ozdoby, rozprávky o Vianociach, vianočné stromčeky, imitácie snehu, sane, atď. Presne takýto príklad zábavného parku existuje v americkom New Hampshire s názvom Santa’s Village.
Tematiky parkov však môžu byť rôzne. Príkladom sú parky ako Disney Land, Lego Land, Wild Wild West park, atď.
Mirko Cvetković

Mirko Cvetković () (*16. august 1950) je srbský politik. V rokoch 2008 - 2012 predsedom vlády Srbska. Od 15. mája 2007 do nástupu na premiérsky post bol ministrom financií vo vláde Vojislava Koštunicu.
Biografie.
Mirko Cvetković vyštudoval ekonómiu na Univerzite v Belehrade. Po štúdiu na 10 rokov pracoval v Ústave baníckej činnosti a ďalších 6 rokov na Ústave ekonómie. Následne 7 rokov pracoval ako poradca v poradenskej spoločnosti CES MECON.
V 80. rokoch dvadsiateho storočia bol konzultantom Svetovej banky pre programy v Pakistane, Indii a Turecku. Pracoval aj pre Rozvojový program OSN v Somálsku.
Od roku 1998 do roku 2001 bol ekonomický poradca na Ústave baníctva. V januári 2001 prevzal pozíciu námestníka ekonomiky a privatizácie. V rokoch 2003-2004 pôsobil ako riaditeľ agentúry pre privatizáciu. 15. mája 2007 sa stal druhým ministrom financií vo vláde premiéra Vojislava Koštunicu, ktorý zastával do 7. júla 2008.
Mirko Cvetković je ženatý a má dve deti.
Premiér.
Po parlamentných voľbách 27. júna 2008 ho prezident Srbska Boris Tadić poveril zostavením vlády a ním navrhnutý kabinet bol schválený Národným konventom 7. júla 2008. Zo 164 prítomných poslancov 250-členného parlamentu ho v hlasovaní podporilo 127. Cvetković vytvoril vládnu koalíciu z Demokratickej strany, strany G17 Plus, Socialistickej strany Srbska a maďarskej koalície a bosnianskej strany Zoznam.
Vo inauguračnom svojom prejave oznámil, že prvým krokom jeho vlády by malo byť predložiť na ratifikáciu Stabilizačnú a asociačnú dohodu s EÚ, ktorá by mala viesť k hlavnému cieľu - k splneniu podmienok pre pristúpenie Srbska k EÚ na konci súčasného funkčného obdobia vlády. Zároveň Cvetković uviedol, že Srbsko neuzná nezávislosť Kosova.
Prorektor

Prorektor je titul používaný na vysokých školách pre zástupcu rektora. Prorektorov menuje a odvoláva rektor, v systémoch riadenia univerzít, založených na akademickej samospráve (napr. Slovensko, Česko), prorektorov rektor navrhuje akademickému senátu, ktorý ich volí v priamej voľbe. Prorektori sú za svoju činnosť zodpovední rektorovi a akademickému senátu a zastupujú rektora v presne stanovených oblastiach napr. prorektor pre študijné záležitosti, prorektor pre vedu atď.
Najväčší spoločný deliteľ

Najväčší spoločný deliteľ (značený NSD, D, príp. GCD z anglického "greatest common divisor") dvoch celých čísel je najväčšie číslo také, že bezo zvyšku delí obe čísla, tzn. najväčšie číslo, ktorým sú obe čísla deliteľné. Napríklad najväčší spoločný deliteľ čísel 15 a 20 je 5 (číslo 5 delí obe čísla, žiadne väčšie číslo s touto vlastnosťou už neexistuje; napr. číslo 10 delí druhé číslo, ale nie prvé).
Všeobecnejšie je možné hovoriť o najväčšom spoločnom deliteli celej množiny čísel - tým je najväčšie číslo také, že bezo zvyšku delí všetky čísla v množine.
Výpočet.
Najväčšieho spoločného deliteľa dvoch čísel (a vďaka asociatívnosti i ľubovoľne mnohých) možno určiť prostredníctvom prvočíselného rozkladu oboch čísel, ako súčin prvočísel umocnený na najmenší z exponentov pri príslušnom prvočísle v rozkladoch:
Nech formula_19 je prvočíselný rozklad čísla formula_20 a formula_21 prvočíselný rozklad čísla formula_22.
Potom
Napríklad najväčšieho spoločného deliteľa čísel 136 a 204 možno nájsť tak, že zistíme, že 136=2³ × 17 a 204= 2² × 3 × 17. V rozkladoch sa vyskytujú prvočísla 2, 3 a 17 s exponentmi 3, 0, 1 pri menšom čísle a 2, 1, 1 pri väčšom čísle. Výsledný NSD je potom súčinom prvočísel vyskytujúcich sa v oboch rozkladoch umocnených na príslušné najmenšie exponenty, teda 2² × 17=68.
Tento výpočet je ľahko pochopiteľný, ale v praxi úplne nepoužiteľný s výnimkou veľmi malých čísel, pretože získanie rozkladu na prvočísla je extrémne náročná operácia.
Pre praktické výpočty slúžia výrazne rýchlejšie algoritmy, hlavne tzv. Euklidov algoritmus.
Bad Brains

Bad Brains bola bola americká hudobná skupina, hrajúca hardcore punk. Kapela bola založená vo Washingtone D.C. v roku 1977. Je známa ako jedna z kapiel zakladajúca hardcore punk.
Boje v Taliansku počas druhej svetovej vojny

Talianska kampaň alebo taliansky front predstavuje hlavnú časť poslednej fázy bojov druhej svetovej vojny v Stredomorí. Zahŕňa ťaženie jednotiek Spojencov naprieč Sicíliou a Apeninským polostrovom. V jej priebehu boli štáty Osi systematicky vytlačené z oblasti na sever bez sebe menšej šance na zvrat. 
Bojové operácie sa začali vylodením na Sicílii (operácia Husky). Po jej obsadení pokračovali vylodením na talianskej pevnine (operácia Avalanche). Spojenecký postup však nebol dostatočne dynamický a vojskám osi sa ho podarilo zastaviť. V januári 1944 sa preto spojenci pokúsili obísť nepriateľskú obranu označovanú ako Zimná línia vylodením pri Anziu a Nettune (operácia Shingle). Útok však nenapredoval dostatočne rýchlo a prielom z predmostia sa podaril až v máji. V tej istej dobe sa rozhoreli boje o Monte Cassino. Rím bol oslobodený 4. júna 1944. Nemci však zabránili významnému prieniku na sever na Gótskej línii v predpolí Álp. Počas kampane zasiahli do bojov okrem talianskych partizánov aj talianske jednotky bojujúce na strane Spojencov. Ku koncu apríla sa spojencom podarilo oslobodiť Benátky a Terst. Nemeckí velitelia začali rokovať o kapitulácii. Boje skončili 8. mája 1945.
Lafnitz

Lafnitz môže byť:
Belia Darzu

Belia Darzu, Temná Pani zo Sithov, je postava z fiktívneho sveta Hviezdnych vojen. 
Vládla v období 1250-1230 BBY. Nosila silné brnenie posilnené temnou stranou, ktoré jej umožňovalo stať sa neviditeľnou. Bola zavraždená na planéte Tython.
Chewbacca

Chewbacca je fiktívna postava zo ságy Star Wars. Vystupuje vo filmoch Star Wars: Epizóda III – Pomsta Sithov, Star Wars: Epizóda IV – Nová nádej, Star Wars: Epizóda V – Impérium vracia úder a Star Wars: Epizóda VI – Návrat Jediho. Je známy ako pilot na lodi Hana Sola (jeho najlepšieho priateľa) s názvom Millennium Falcon. Jeho rodná planéta je Kashyyyk.
Cordé

Cordé je fiktívna postava zo sveta Star Wars, služobná Padmé Amidaly. Na začiatku druhej epizódy (Klonovaní útočia) umrela v prestrojení za senátorku Amidalu a tým jej zachránila život.
Racine

Racine môže byť:
Mesto.
Racine ako mesto v Spojených štátoch:
Rozhľadňa

Rozhľadňa alebo vyhliadková veža je verejnosti prístupná stavba s vyhliadkovým priestorom nad úrovňou okolitého terénu a porastu, najčastejšie umožňujúca panoramatický 360° rozhľad. Môže byť vybudovaná ako samostatná účelová stavba, prípadne ako súčasť inej stavby, napr. kostola, vysielača, piliera, chaty a pod. Samostatné rozhľadne majú najčastejšie tvar veže, vybudovanej z kameňa, dreva, železa, alebo kombinácie materiálov.
Mestské rozhľadne umožňujú panoramatický rozhľad na mesto a nachádzajú sa buď priamo v meste, alebo v bezprostrednom okolí. Typickými mestskými rozhľadňami sú napr. Eiffelova veža v Paríži, Petřínska rozhľadňa v Prahe, alebo reštaurácia na Novom moste v Bratislave. 
Turistické rozhľadne sa zvyčajne nachádzajú na vrchoch a iných vhodných miestach, odkiaľ nie je prirodzený panoramatický výhľad kvôli porastu alebo tvaru terénu. Budujú ich najčastejšie regionálne samosprávy, lokálne spolky, niekedy aj jednotlivci.
Význam.
Okrem zvýšenia turistickej atraktivity lokality majú rozhľadne aj významný spoločenský a duchovný rozmer – na ich výstavbe a udržiavaní sa často spolupodieľajú ľudia so širokého okolia a rozhľadňa slúži ako miesto pre stretávanie sa, cieľ prechádzok, výletov, miesto konania osláv a pod. Aj samotné otváranie novovybudovanej či zrekonštruovanej rozhľadne a následné výročia bývajú často významnými regionálnymi spoločenskými udalosťami. 
Rozhľadne, v krajine už zďaleka dobre viditeľné, plnia aj reprezentatívny účel – demonštrujú schopnosti, zviditeľňujú a prinášajú prestíž ich tvorcom a celému regiónu.
Niektoré rozhľadne majú tiež zaujímavé architektonické riešenie (napr. mnohé z rozhľadní v Česku), prípadne významnú historickú hodnotu (napr. Vartovka v Krupine, postavená pred rokom 1564, slúžiaca ako protiturecká pozorovateľňa, alebo rozhľadňa na Sitne, pôvodne postavená grófom Kohárym v roku 1736, po požiari obnovená v roku 1886).
Živorodka ostropyská

Živorodka ostropyská resp. ostrotlamá ("Poecilia sphenops") je druh ryby z čeľade živorodkovité ("Poeciliidae"). Tiež známa pod menom Molly.
Pôvod.
Živorodka ostropyská pochádza z Ameriky (Texas až Venezuela).
Mečúň mexický

Mečúň mexický () je druh ryby z čeľade živorodkovité ("Poeciliidae").
Pôvod.
Mečúň mexický pochádza zo Strednej Ameriky (južné Mexiko, Guatemala).Typickým životným prostredím mečúňov sú plytké,silne zarastené toky(nížinné oblasti Mexického zálivu).Tamojšie početné rieky a potoky majú väčšinou stredne tvrdú až tvrdú mierne alkalickú vodu.
Štrukturalizmus

Štrukturalizmus môže byť:
Musiq1

Musiq1 bola súkromná hudobná televízna stanica, vysielajúca od novembra 2008 pre územie Slovenska a od jesene 2009 i pre územie Česka.
Televízia Musiq1 vysielala 24 h denne z priestorov produkčného domu Kuul Fabrik.
Vysielateľom a držiteľom licencie bola spoločnosť "Telemone" a predaj reklamného času Musiq1 realizovala spoločnosť TELE S. Televízia organizovala akcie a koncerty a mediálne podporovala filmové premiéry, festivaly a eventy. Posledným projektom ktorý stanica podporila bol koncert kapely Limp Bizkit v júni 2015.
Vysielanie.
Televízia Musiq1 vysielala okrem hudobných klipov aj aktuálne denné spravodajstvo zo sveta hudby a šoubiznisu, no vyrába aj vlastné relácie a hudobné bloky.
Signál Musiq1 bol šírený prostredníctvom satelitu Thor 6 na frekvencii 11,919 GHz a cez káblových operátorov na Slovensku a v Česku (UPC, DIGI TV, Satro, Fiber.TV a i.).
Ukončenie prevádzky.
V sobotu 14. februára 2015 bol posledným vysielacím dňom stanice, jej poskytovateľ však dôvod ukončenia neprezradil. Vysielanie bolo ukončené krátko pred polnocou skladbou „In Search Of” od speváčky Glendy. Hudobná stanica vysielala takmer 7 rokov, kedy za tento čas odvysielala viac ako 10 tisíc hodín hudby z čoho bolo minimálne 20% česko-slovenskej hudobnej tvorby. Jej veľkou výhodou bolo pokrytie a dostupnosť, ktorú zabezpečovala väčšina slovenských a českých televíznych poskytovateľov. Celkovo bola dostupná u viac ako 2 miliónoch domácnostiach.
Bud Spencer

Bud Spencer, vlastným menom Carlo Pedersoli (* 31. október 1929, Neapol, Talianske kráľovstvo – † 27. jún 2016, Rím, Taliansko) bol taliansky herec, scenárista, filmový producent, profesionálny plavec a vodný pólista. Bol známy najmä vďaka filmom, v ktorých hral vo dvojici s Terence Hillom.
Životopis.
Pôvodne vyštudoval právo, ale neskôr sa dal na športovú kariéru plavca. Bol prvým talianskym plavcom, ktorý zaplával v štýle vo voľnom spôsobe pod minútu na 100 metrov. Okrem toho bol tiež viacnásobným talianskym šampiónom v plávaní vo voľnom spôsobe a prsiach. Zúčastnil sa olympijských hier v Helsinkách v roku 1952 a v Melbourne v roku 1956.
V roku 1984 spoluzaložil súkromnú leteckú spoločnosť "Mistral Air", podnikal aj v oblasti gastronómie a predaja detského oblečenia. Vlastnil preukaz pilota na lietadlá a vrtuľníky. 
Je ním inšpirovaná postava Big Spencer v hre Bang!
Ako sa to robí

Ako sa to robí, pôvodne "How It's Made" je televízny program, natáčaný v Quebecu v Kanade. Dokumentárny program ukazuje postup pri výrobe bežných, každodenných predmetov. Má 130 epizód s trvaním 24 minút.
Duffy (speváčka)

Aimee Anne Duffy (* 23. jún 1984, Bangor, Wales, Spojené kráľovstvo), profesionálne známa ako Duffy, je waleská speváčka a textárka. Začínala na prvom mieste v anglickej hitparáde albumov s jej albumom "Rockferry", z ktorého predala zatiaľ na celom svete 6,5 milióna kópií. Duffy je prvá waleská žena, ktorá dosiahla s popovou piesňou prvé miesto v rebríčkoch za posledných 25 rokov s jej druhým singlom "Mercy".
Biografia.
Aimee Anne Duffy vyrástla v Nefyne na polostrove Llŷn vo Walese. Od rozvodu jej rodičov, 10-ročná Duffy, jej dvojička Katy ako aj jej staršia sestra Kelly sa aj s matkou usadili v Pembrokeshire.
Spievanie považovala vždy za časť z nej, ale keďže pochádza z malej dedinky, považovala za lepšie uchovať to v tajnosti. Nerozprávala sa o tom o nikom až do jej 16 rokov, kedy ju jej priatelia povzbudzovali k spievaniu.
V 17-tich rokoch sa mladá, ešte neplnoletá Duffy objavila v anglosaskom muzikálnom svete vďaka americko-švajčiarskemu producentovi Sorenovi Mournirovi - známy pod pseudonymom Dorian Gray, pod ktorým vystupuje - a napísala s ním takmer 50 piesní pod menom Soulego. Duo vytvorili v Ženeve, Švajčiarsko, medzi 2002 a 2003 a vystúpili na scénu v júl 2003 vo Walese na festivale Wakestock, ktorý je považovaný za jeden z najdôležitejších v Spojenom kráľovstve.
Keď mala 19 rokov, rozhodla sa používať pseudonym Duffy v jej profesionálnom živote.
Duffy má kontrakt s vydavateľstvom A&amp;M Records od roku 2007. Zúčastňovala sa na televíznej show "Later with Jools Holland" od novembra 2007 a znova od februára 2008. Je interpretkou piesne "Mercy", ktorá sa dostala na čelo mnohých európskych krajín a zotrvala 5 týždňov na prvom mieste na rebríčku piesní vo Veľkej Británii.
Diskografia Duffy

Toto je zoznam diskografie Duffy, waleskej pop/soulovej speváčky. Duffy vydala jeden štúdiový album, tri single a štyri videoklipy s vydavateľstvom A&amp;M Records.
EP.
"-" značí nenachádza sa v rebríčku
Leo Wyatt

Leo Wyatt je fiktívna postava amerického televízneho seriálu Charmed (Čarodejnice). Jeho postavu stvárnil Brian Krause.
Artur Iľdusovič Bagautdinov

Artur Iľdusovič Bagautdinov (rus. Артур Ильдусович Багаутдинов; * 5. marec 1988 – † 17. október 2008) bol ruský hokejový brankár, ktorý zomrel pri nešťastnom vypadnutí z okna. V záložnom tíme klubu Ak Bars Kazaň odohral takmer 100 zápasov.
Smrť.
Zomrel 17. októbra 2008 na následky vypadnutia z okna, ktoré utrpel deň predtým v mieste svojho bydliska v Kaliningrade.
Darryl Morris

Darryl Morris je fiktívna postava amerického televízneho seriálu Čarodejnice. Jeho postavu stvárnil Dorian Gregory.
Chris Perry Halliwell

Christopher Perry Halliwell je fiktívna postava amerického televízneho seriálu Čarodejnice. Jeho postavu stvárnil Drew Fuller.
Billie Jenkinsová

Billie Jenkinsová je fiktívna postava amerického televízneho seriálu Čarodejnice. Jej postavu stvárnila Kaley Cuocová.
Charakteristika.
Billie má staršiu sestru Christy Jenkinsovú, ktorú, keď bola malá uniesli démoni. Christy sa tiež stala démonkou Billie sestry objavili v časti 8x01, konkrétne ju našla Paige Mathews halliwel. Billie sa najprv ukazovala ako temná osoba v čiernom. Až po bitke s Paige jej spadla parochňa a zistili že je blond.
Zoznam krajov na Slovensku

Toto je zoznam súčasných 8 krajov na Slovensku vrátane základných štatistických údajov ("stav k 01.01.2021"). Územia krajov sú zhodné s územiami samosprávnych krajov (vyšších územných celkov), najvyšších územných samosprávnych jednotiek na Slovensku.
Christy Jenkinsová

Christy Jenkinsová je fiktívna postava amerického televízneho seriálu Čarodejnice. Jej postavu stvárnila Marnette Pattersonová.
Charakteristika.
Christy ma mladšiu sestru Billie Jenkinsovú. Tá sa vrátila tam, kde bola Christy malá, aby ju uvidela. Christy zomrela takto: Christy vypustila oheň na Billie, ale tá ho telekinézou odrazila tak zabila Christy. Christy pracovala pre Triádu a mala spoločníka Dumenna.
Cole Turner

Cole Turner je fiktívna postava amerického televízneho seriálu Čarodejnice. Jeho postavu stvárnil Julian McMahon.
Dan Gordon

Dan Gordon je fiktívna postava amerického televízneho seriálu Čarodejnice.
Andy Trudeau

Andy Trudeau je fiktívna postava amerického televízneho seriálu (Čarodejnice).
V seriály účinkuje len do prvej série kde umiera.
Povolaním bol policajt, sestrám čarodejniciam pomáhal až do smrti.
Jenny Gordonová

Jenny Gordonová je fiktívna postava amerického televízneho seriálu Charmed (Čarodejnice).
Dionýzie

Dionýzie boli starogrécke náboženské slávnosti na počesť boha vína, ročných období a mystérií Dionýza. Koncom marca a začiatkom apríla sa v Aténach konali takzvané veľké dionýzie, ktoré trvali šesť dní. Slávnostný sprievod niesol obraz Dionýza z jeho chrámu do amfiteátra za burlivého veselia. V posledný deň končili predstavením spevákov odetých v kozích kožiach sprevádzaných tanečníkmi. Malé dionýzie sa konali na vidieku v decembri na oslavu vinobrania. Neskôr sa v Aténach každý tretí rok oslavovali veľké národné dionýzie. Od roku 535 pred Kr. zaradili predvádzanie súťaží dramatických básnikov. Dityramb zborová pieseň na oslavu Dionýza spojená s ľudovými hrami zohrala rozhodujúcu úlohu pri zrode gréckej komédie a tragédie.
Oslobodenie Paríža

Oslobodenie Paríža bolo ozbrojené stretnutie medzi nacistickým Nemeckom a spojeneckými silami vrátane francúzskeho hnutia odporu počas druhej svetovej vojny, trvajúce od 19. do 25. augusta 1944.
Boje sa začali povstaním francúzskych odbojových skupín v meste. Ich útoky boli namierené proti nemeckej mestskej posádke a proti nemeckým jednotkám ustupujúcim cez mesto. 24. augusta francúzski partizáni z Forces françaises de l'intérieur (FFI) nadviazali styk s postupujúcou americkou 4. pechotnou divíziou a jednotkami Slobodného Francúzska. Veliteľ nemeckej posádky Dietrich von Choltitz nakoniec neuposlúchol Hitlerove rozkazy a nezrovnal mesto pri ústupe so zemou. Spolu so 17 000 mužmi pod jeho velením sa vzdal francúzskemu generálovi Leclercovi a veliteľovi odbojových jednotiek Rol-Tanguyovi na Gare Montparnasse 25. augusta 1944.
Politická kríza na Ukrajine (2007)

Politická kríza na Ukrajine v roku 2007 bola vnútropolitická kríza zapričinená trvalým bojom o moc medzi prezidentom Viktorom Juščenkom a premiérkou Viktorom Janukovyčom, ktorého strana stála na čele koalície v ukrajinskom parlamente piateho volebného obdobia po prechode Socialistickej strany Ukrajiny z tzv. oranžovej koalície na stranu Strany regiónov. Kulminačný bod krízy nastal 2. apríla 2007, keď ukrajinský prezident pospísal zákon o predčasnom ukončení funkčného obdobia ukrajinského pralamentu a vyhlásil prečasné voľby, ktoré sa v krajine konali 27. mája 2007 (končný termín volieb bol stanovený na 30. septembra 2007). Kabinet ministrov mal na starosti finančné zabezpečenie volieb, Ústredná volebná komisia Ukrajiny zase ich priebeh.
Oranžová koalícia

Oranžová koalícia bolo politické zoskupenie poslancov ukrajinského parlamentu utvorené z troch strán - Bloku Júlie Tymošenkovej, proprezidentského bloku Naša Ukrajina a Národnej domobrany. 227-členná trojstranná koalícia vznikla po predčasných parlamentných voľbách na Ukrajine dňa 30. septembra 2007. Toto zoskupenie sa rozpadlo po nezhodách medzi ukrajinským prezidentom Viktorom Juščenkom a premiérkou Júliou Tymošenkovou v septembri roku 2008. Z rozpadu koalície obvinila premiérka ukrajinského prezidenta. Na obnovenie funkčnosti koalície ukrajinským poslancom nestačila ani desaťdnová lehota,ktorú prezident vyhlásil po politickej kríze na Ukrajine v septembri.
Na margo rozpadu oranžovej koalície ukrajinský expremiér Viktor Janukovyč povedal: "„Voz, ktorý niesla tzv. demokratická koalícia sa zastavil. Navždy.“"
Visa Waiver Program

Visa Waiver Program (VWP) je program Spojených štátov amerických, ktorý umožňuje občanom niektorých krajín cestovať do USA do 90 dní bez potreby získať vízum. Všetky krajiny v tomto programe majú vysoké HDI a väčšina je považovaná za vyspelé krajiny.
Zoznam štátov.
Európa.
Andorra, Rakúsko, Belgicko, Česko*, Dánsko, Estónsko*, Fínsko, Francúzsko (vrátane zámorských teritórií), Grécko***, Nemecko, Maďarsko*, Island, Írsko, Taliansko, Lotyšsko*, Lichtenštajnsko, Litva*, Luxembursko, Malta**, Monako, Holandsko, Nórsko, Poľsko****, Portugalsko, San Maríno, Slovensko*, Slovinsko, Španielsko, Švédsko, Švajčiarsko, Spojené kráľovstvo
Ázia.
Brunej, Japonsko, Singapur, Taiwan, Kórejská republika*
Oceánia.
Austrália, Nový Zéland
Kedy ste povinný požiadať o ESTA?
Esta povolenie je nevyhnutné získať v prípade, že cestujete do USA alebo je USA iba vašou prestupnou stanicou. Na každý vstup do USA potrebujete mať oprávnenie. Dokument ESTA môžete vyplniť kedykoľvek pred vycestovaním na územie Spojených štátov amerických. Oddelenie vnútornej bezpečnosti USA ( The United States Department of Homeland Security) odporúča vyplniť formulár najneskôr 3 dni pred odletom (do troch dní musí odbor odpovedať na žiadosť).
Stubenberg

Stubenberg môže byť:
Pasecký potok (prítok Hraničného Kriváňa)

Pasecký potok je potok na hornej Orave, vo východnej časti okresu Námestovo. Je to pravostranný prítok Hraničného Kriváňa, meria 1,4 km a je tokom VII. rádu.
Prameň.
Pramení v Podbeskydskej vrchovine, na JJV svahu Žiaru (769 m n. m.) v nadmorskej výške približne 710 m n. m., na katastrálnom území obce Zubrohlava.
Opis toku.
Od prameňa tečie najprv smerom na východojuhovýchod, zľava priberá krátky prítok z juhovýchodného svahu Žiaru a stáča sa viac na juhovýchod. Do Hraničného Kriváňa sa vlieva na katastrálnom území obce Zubrohlava, priamo na štátnej hranici s Poľskom, v nadmorskej výške cca 625 m n. m.
Cestovný pas

Cestovný pas je cestovný dokument, ktorý pre konkrétneho človeka vydáva vláda štátu, ktorého je občanom. Je to základný dokument, ktorý je potrebný na vstup a prechádzanie inými krajinami.
Cestovné pasy súčasne deklarujú právo na ochranu v zahraničí štátom, ktorý tento dokument vydal a vstup do krajiny, ktorá ho vydala. Cestovné pasy obsahujú fotografiu držiteľa, podpis, dátum narodenia, národnosť a iné znaky identifikujúce človeka. Niektoré krajiny do pasu dávajú aj tlačenú strojovo čitateľnú oblasť dokladov uľahčujúcu spracovanie. Najnovšie pasy obsahujú čip, ktorý okrem bežných údajov môže obsahovať aj biometrické údaje, ktoré uľahčujú identifikáciu predkladateľa dokladu ako oprávneného držiteľa.
Ak je potrebné na vstup vízum, vlepuje sa do cestovného pasu. V jednoduchších prípadoch sa vízum udeľuje priamo pri prekročení hraníc formou odtlačku.
Rockferry

Rockferry je debutový štúdiový album waleskej speváčky Duffy vydaný 3. marca 2008 vydavateľstvom Mercury Records v USA a Polydor Records vo Veľkej Británii. Predtým než vydala svoj album sa dvakrát objavila v hudobnej show Joolsa Hollanda, kde predstavila single ako "Mercy", "Warwick Avenue" a jej verziu piesne "The First Cut Is the Deepest" od Cat Stevens.
Názov albumu "Rockferry" je podľa Duffy pomenovaný po Rock Ferry, predmestia Birkenheadu, pretože tam žije jej stará mama.
ISCED

Medzinárodné štandardné členenie vzdelávania (angl.: The International Standard Classification of Education, skrátene ISCED) je stupnica vytvorená organizáciou UNESCO začiatkom 70. rokov, aby slúžila ako nástroj na porovnávanie, kompiláciu a prezentáciu štatistických údajov o vzdelávaní v rámci jednotlivých krajín ale aj medzinárodne. Členenie bolo potvrdené na Medzinárodnej konferencii pre vzdelávanie v Ženeve roku 1975.
Úroveň vzdelávania v medzinárodnej stupnici UNESCO.
Tabuľka rebríčku vzdelania rozdelená do siedmich základných stupňov (plus medzistupne):
Education is side education process (Vzdelávanie je stránka pedagogického procesu).
Yanina Wickmayerová

Yanina Wickmayerová (* 20. október 1989, Lier, Belgicko) je súčasná belgická profesionálna tenistka. 
Pohár Federácie (FED Cup).
Yanina Wickmayerová reprezentovala tím Belgicka v siedmich zápasoch Pohára federácie s bilanciou 9-4 v dvojhre a 1-1 vo štvorhre.
Európska cesta 38

Európska cesta 38 ("E38") je európska cesta, ktorá vedie z mesta Hluchiv na Ukrajine cez Rusko do kazašského Šimkentu. Jej celková dĺžka je 3 392 km.
Priebeh.
E38 sa pri meste Hluchiv odpojením od, prechádza do Ruska ako P199, v meste Kursk sa križuje s E105 a napája sa na ruskú M2. Neskôr sa v meste Voronež križuje s E115 a napája sa na M4. Po 639 km od začiatku E38 sa križuje s E119 a prechádza na M6. Po prechode do Kazachstanu sa križuje s E121 pri meste Oral. V meste Kyzylorda sa od E38 odpája E004 a E38 pokračuje po jednej trase s E123. Cesta E38 sa končí v Šimkente kde sa od nej odpája E123 a križuje sa E40.
Juraj Nvota

Prof. Juraj Nvota (* 1. marec 1954, Bratislava) je slovenský režisér a herec.
Beta-laktám

β-Laktám je laktám s heteroatomickou kruhovou štruktúrou pozostávajúcou z troch atómov uhlíka a jedného atómu dusíka. Tento cyklus sa takisto označuje ako beta-laktámové jadro. 
Klinický význam.
Beta-laktámový kruh je súčasť štruktúry niekoľkých rodín antibiotík, hlavne penicilínov, cefalosporínov, karbapenémov a monobaktámov, ktoré sa tak nazývajú beta-laktámové antibiotiká. Tieto antibiotiká účinkujú inhibíciou syntézy bakteriálnej bunkovej steny, čo má fatálny účinok na baktérie, predovšetkým na Gram pozitívne baktérie. Baktérie si môžu vytvoriť rezistenciu na beta-laktámové antibiotiká vylučovaním enzýmu beta-laktamázy.
Cefalosporín

Cefalosporíny sú skupina beta-laktámových antibiotík. Spolu s cefamycínmi tvoria podskupinu beta-laktámových antibiotík nazývaných cefémy.
História.
Cefalosporínové zlúčeniny boli prvýkrát izolované z kultúr "Cephalosporium acremonium" z kanalizácie na Sardínii v roku 1948 talianskym vedcom Giuseppem Brotzom, ktorý si všimol, že tieto kultúry produkovali látky účinné proti "Salmonella typhi", pôvodcovi týfusovej horúčky. Vedci na Univerzite v Oxforde izolovali cefalosporín C. Cefalosporínové jadro, kyselina 7-aminocefalosporánová (7-ACA), bolo odvodené od cefalosporínu C a ukázalo sa analogické penicilínovému jadru (kyseline 6-aminopenicilínovej), ale nebolo dostatočne silné na klinické použitie. Modifikácie postranných reťazcov 7-ACA vyústili do výroby použiteľných antibiotických agentov a výroba prvého z nich, cefalotínu, bola spustená v spoločnosti Eli Lilly v roku 1964.
Mechanizmus účinku.
Cefalosporíny majú rovnaký mechanizmus účinku ako iné beta-laktámové anitibiotiká, ako napríklad penicilíny. Cefalosporíny narúšajú syntézu peptidoglykánovej vrstvy bakteriálnej bunkovej steny. Peptidoglykánová stena je veľmi dôležitá pre štukturálnu integritu bunkovej steny. Posledný transpeptidačný krok v syntéze peptidoglykánu sa uskutočňuje prostredníctvom transpeptidáz známych ako proteíny viažuce penicilín (PBP). PBP sa viažu na D-Ala-D-Ala na konci muropeptidov (prekurzory peptidoglykánu) na spojenie peptidoglykánu. Beta-laktámové antibiotiká napodobňujú toto miesto a kompetitívne tak inhibujú spájanie PBP peptidoglykánu.